Skorpionfluer

Skorpionfluer (Panorpidae) er en gruppe (familie) av insekter som hører til den lille ordenen nebbfluer (Mecoptera). Det finnes tre arter i Norge. Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en nebbfluer fra andre insekter.


== Utseende ==
Kroppen er langstrakt, for det meste gul, med noe svart, hos de tre norske artene i denne familien. Vingene, med et vingespenn på 25–30 mm., har sorte flekker, men dette kan også mangle. Hannen, har et oppbøyd og stort rødfarget kjønnsapparat. Dette kan ligne på en skorpionhale, og herav kommer det norske navnet. Hunnene har ikke en slik «hale», men en spiss (eggleggningsrør) avslutning av bakkroppen.


== Liv og utvikling ==
Skorpionfluer lever av forskjellig organisk materiale, som døde insekter, plantesaft og nektar. Dette er ikke en «ekte» flue, selv om navnet sier så. De «ekte» fluene er alle plassert i ordenen Diptera.
Skorpionfluer liker seg best på litt skyggefulle steder. Hanner og hunner finner hverandre ved lukt (kjønnsferomoner). Hannen har ofte med en «bryllupsgave» til hunnen, for kunne få pare seg med henne. Er ikke gaven bra nok blir han avvist, men da kan det likeså godt hende at han «tar henne med makt». Eggene legges i jorden.
Skorpionfluer gjennomgår en fullstendig forvandling. Larvene, som ikke er helt ulik enkelte sommerfugllarver, må gjennom et puppestadium, der gjennomgripende forandringer av kroppsbygningen skjer. Puppen ligger nede i vegetasjonen eller like under jordoverflaten.
Skorpionfluene finner en lettest på litt skyggefulle plasser i utkanten av en skog eller lignende. Gjerne der det er frodig urterik vegetasjon.


== Det er 3 arter i Norge ==

		
		


== Systematisk inndeling / Europeiske arter ==
Norsk entomologisk forening har utgitt en rekke insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg skorpionfluene.
I Norge er det 3 arter.
Nomenklaturen innen ordenen Mecoptera, følger Ottesen (1993). (se kilde for detaljer). Et latinsk familienavn ender med  ...idae.

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Orden nebbfluer (Mecoptera)
Underorden Eumecoptera
Familien skorpionfluer, (Panorpidae) – 4 slekter, nordlige halvkule
Slekten Aulops Enderlein, 1910 – i Europa:
Aulops alpina (Rambur, 1842)
Aulops plitvicensis (Lauterbach, 1972)
Slekten Leptopanorpa McLachlan, 1875 – 12 arter, Java (én art på Sumatra)
Slekten Neopanorpa Weele, 1909 – over 100 arter, Sørøst-Asia
Slekten Panorpa Linnaeus, 1758 – ca. 240 arter (inkludert Aulops), i Europa:
Panorpa annexa McLachlan, 1869
Panorpa clavigera Klapálek, 1902
Panorpa cognata Rambur, 1842 – (mangler norsk navn) Finnes bare rundt Oslofjorden.
Panorpa communis Linnaeus, 1758 – (mangler norsk navn)Finnes nord til Nord-Trøndelag, men er sjelden på Vestlandet.
Panorpa etrusca Willmann, 1976
Panorpa germanica Linnaeus, 1758- (mangler norsk navn) Finnes nord til og med Nordland.
Panorpa hybrida McLachlan, 1882
Panorpa lacedaemonia Lauterbach, 1972
Panorpa meridionalis Rambur, 1842
Panorpa pieperi Willmann, 1975
Panorpa rufostigma Westwood, 1842
Panorpa schweigeri Willmann, 1975
Panorpa thrakica Willmann, 1976
Panorpa vulgaris Imhoff & Lakram, 1845


== Kilder ==
Greve, Lita. 1983. Norske Skorpionfluer – Orden Mecoptera. Norsk entomologisk forening, Norske Insekttabeller 3, 19 sider
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.


== Eksterne lenker ==
(en) skorpionfluer i Encyclopedia of Life 
(en) skorpionfluer i Global Biodiversity Information Facility 
(no) skorpionfluer hos Artsdatabanken 
(sv) skorpionfluer hos Dyntaxa 
(en) skorpionfluer hos Fauna Europaea 
(en) skorpionfluer hos Fossilworks 
(en) skorpionfluer hos ITIS 
(en) skorpionfluer hos NCBI 
(en) Kategori:Panorpidae – bilder, video eller lyd på Wikimedia Commons 
Panorpidae – detaljert informasjon på Wikispecies 
Tree of Life - Skorpionfluer, (Mecoptera) engelskspråklig, med bilder.
Bildegalleri over nordamerikanske arter
Norsk Entomologisk forening For den som er insektinterresert.
Fauna Europaea, utbredelsesdatabase over europeiske dyr